1937 | Berg- en Toerklub Oudledebond
Dit was 'n sonnige oggend toe die BT-Kaners vanaf Stellenbosch vertrek het, om hulle weer te verlustig in die wye natuur, na benoude weke van spanning by die boeke.
Met soveel lewenslus het hulle begin klim, dat dit nie gelyk het of die eksamens hulle aangetas het nie. Later het die son, egter, net warm begin word, en toe ons eindelik die middag bo aanland, was almal seker bly. En wat 'n gesig vanaf die kruin van Tafelberg! Nie een van die wat daar was, sal seker gou die sonsondergang vergeet nie.
This entry was posted in Uitstappie Verslae on November 29, 1937 by olbadmin.
Dit was op die Knysna-toer, September 1930, terwyl ons in twee motorbote tussen die bosse en bome aan die walle van Keurboomsrivier deurgly, dat die eerste fondamentsteen vir 'n versameling van ons eie toerliedjies gelê is. Die wanklinkende geluide van "Intervarsity"-liedjies in hierdie omgewing van natuurskoon en -prag het gemaak dat ons ou voorsitter en staatmaker, Jan Klopper, sy misnoeë oor sulke misplaatste voetbalentoesiasme duidelik te kenne gegee het. Continue reading →
This entry was posted in Nuus on November 7, 1937 by olbadmin.
Liedere Oor Die Radio November 1937
Wat op aarde is gaande in Monica se "cookery"? In die middel van die eksamens is daar elke aand 'n singery aan die gang wat wie weet waar gehoor kon word. Sulke mense het regtig oorbodige energie!
Die laaste paar dae voor die vakansie het alte stadig verbygegaan. Maar uiteindelik was Donderdag, 23 September, daar en het ons ons skrede Uitspan toe gewend, waar ons die lorries sou kry. Ons klomp was nog vreemd vir mekaar, maar die khaki-klere en rooi nekdoekies het ons reeds laat voel dat ons saamhoort. Ons het die stof van Stellenbosch van ons voete afgeskud en daarmee alle gedagtes aan hordes werk en eksamens. Ons het net gevoel: Continue reading →
Knysna-Plettenbergbaai-Keurbooms April 1937
"Ons gaan nou sonder sorg op toer,
Wat sal ons langer in boeke boer?
Weg na die velde wat ons trek
En weer nuwe lewe in ons wek."
So voel 'n toeris voor 'n naderende toer, as die boeke-kennis hom begin oormeester en hy met verlange uitsien na die "wydheid van die velde" en die "blou van hemel bo", wat van hom weer mens gaan maak. Continue reading →
This entry was posted in Sketse on April 7, 1937 by olbadmin.
Die Wemmershoekkamp Maart 1937
Omtrent dertig jolige BTKaners het Donderdagmiddag van die Uitspan vertrek, per lorrie, na Wemmershoek. Die Toergees is sommer daar en dan in die lorrie gebore toe ons begin het met "Morgen muss Mein Schatz verreisen". Na die vrolike rit oor 'n lekker stamperige pad het ons mnr Du Toit se plaas bereik waar ons sou kamp. Continue reading →